Rolf Randall

Rolf Randall (1905–1974)DIS Gravminner i Norge var en norsk filmregissør, fotograf, forfatter og oversetter. 

Han oppholdt seg i årene 1926–1932 i Hollywood. Her arbeidet han med film, såvel bak som foran kameraet. Ifølge eget utsagn hadde han en liten rolle i den kjente filmen Intet nytt fra Vestfronten  (1930) og var teknisk regissør for en del vinter- og skifilmer som ble produsert til college-bruk. Sammen med filmregissøren Olav Dalgard skrev han på Grini under krigen manuskriptet til den norske filmen Vi vil leve, som ble laget i 1946. Filmen ble regissert av Randall og Dalgard i fellesskap. I 1953 laget Randall manuskript til og regisserte Den evige Eva. Senere ble han oversetter (blant annet av Raymond Chandlers The Long Goodbye) og filmtekster. 

I 1951 ble Rolf Randalls første fortellinger trykt i Romantikk under pseudonymet Johan Barre og i Detektiv-Magasinet under hans eget navn og Barre. I alt skulle han komme til å skrive 32 hovedfortellinger i Romantikk og 15 Knut Gribb-historier. Arne Hestenes karakteriserte i 1966 Randall som «en kafé-bordets alvorsfullt disiplinerte muntre gjøk».

 Referanser 

 Eksterne lenker 


Kategori:Norske filmregissører
Kategori:Norske oversettere
Kategori:Norske krimforfattere